Diari Oficial de la Generalitat Valenciana


Sumari del DOGV 8740, del 14-02-2020 (2020/1247)

Extracte de la Resolució de 28 de gener de 2020, del vicerectorat d'Ocupació i Programes Formatius, per la qual es convoquen i publiquen les bases reguladores del programa «UVemprén beques ciutat de València», pel qual es convoquen deu ajudes econòmiques de 1.000 euros per a persones titulades per la Universitat de València que realitzen formació pràctica en empreses i institucions i estiguen empadronades a la ciutat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8740

Data del DOGV
:   14-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1247


Data del document
:   28-01-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 28 de gener de 2020, del vicerectorat d'Ocupació i Programes Formatius, per la qual es convoquen i publiquen les bases reguladores del programa «UVemprén beques ciutat de València», pel qual es convoquen deu ajudes econòmiques de 1.000 euros per a persones titulades per la Universitat de València que realitzen formació pràctica en empreses i institucions i estiguen empadronades a la ciutat de València. [2020/1247]  
BDNS (identif.): 495485.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els requisits que han de complir les persones sol·licitants per ser admeses en aquesta convocatòria són:  
Estar empadronades a la ciutat de València.  
Estar en possessió del títol de grau, màster (propi o oficial) o doctorat de la Universitat de València.  
Estar realitzant o haver realitzat pràctiques per a persones titulades per la Universitat de València en empreses i institucions a través de la Fundació Universitat-Empresa (ADEIT) entre l'1 de setembre de 2019 i el 30 de juny de 2020.  
Tenir la supervisió d'una persona professional en l'empresa i d'un tutor o tutora a la Universitat de València.  
La durada de la formació pràctica ha de ser de sis mesos.  
Realitzar el corresponent curs formatiu en línia.  
  
Segon. Objecte  
La vicerectora d'Ocupació i Programes Formatius, en el marc del conveni signat entre l'Ajuntament de València (Regidoria de Joventut) i la Universitat de València el 26 de desembre de 2020 per a la millora de l'empleabilitat de la joventut de València mitjançant l'enfortiment, assessorament i formació, així com l'adquisició d'experiència laboral, mitjançant procesos de pràctiques en institucions o empreses, convoca deu beques de 1.000 € per a persones titulades que realitzen formació pràctica de durada semestral, que acabe com a màxim el 30 de juny de 2020, i que estiguen empadronades a la ciutat de València.  
  
  
Tercer. Bases reguladores  
https://www.uv.es/uvempren/conv\_val.pdf  
  
Quarta. Quantia  
Deu beques de 1.000 € per a persones titulades que realitzen formació pràctica de duració semestral, entre l'1 de setembre de 2019 i el 30 de juny de 2020 i que estiguen empadronades a la ciutat de València.  
  
  
Cinqué. Termini de presentació de sol·licituds  
Des de l'endemà de la publicació en el DOGV fins al 30 d'abril de 2020.  
  
València, 28 de gener de 2020.- La vicerectora d'Ocupació i Programes Formatius (p. d. la rectora, DOGV 27.06.2019): M. Adela Valero Aleixandre.